《与雪厓航上人》
明代·徐贯

厓石倚层空，积雪凛寒玉。禅林寂无諠，悠然恣遐瞩。

意适超混寂，情閒遗结束。俯仰宇宙间，定静了无欲。

交游多名胜，往还赋篇牍。邂逅一清谈，已失尘万斛。

长啸天风来，隔窗动修竹。

作者简介：（?—1502）明浙江淳安人，字元一。天顺元年进士。授兵部主事，官至工部尚书。熟于边务谋划，巡视福建海道，料理苏松水患，绩亦可记。以疾乞致仕，卒谥康懿。有《馀力集》。